Ellis Le Geyt Troughton

Ellis Le Geyt Troughton (født 29. april 1893 i Sydney, New South Wales, Australia, død 30. november 1974) var en australsk zoolog.

Troughton var kurator for pattedyr ved Australian Museum i Sydney i årene 1921–1958. Alt i alt av han ansatt der i over femti år. Under første verdenskrig jobbet han som portør, men i 1921 ble han ansatt som kurator og virket som det fram til han sluttet i 1958. Hans mest kjente verk er Furred Animals of AustraliaTroughton, Ellis Le Geyt. 1941. «Furred Animals of Australia». Angus & Robertson. ISBN 0-207-12256-3, som opprinnelig kom ut i 1941 og siden er trykt i en rekke reviderte utgaver.

Troughton jobbet med å kartlegge nye arter og slekter i Australia og på Ny-Guinea. Under andre verdenskrig drev han med forskning på tyfus på Ny-Guinea. Under et senere besøk der oppdaget han i 1957 ny-guinea syngehund i Vest-Papua (den vestlige halvparten av øya). Året etter bragte han med seg et par tilbake til Australia, som ble plassert i Taronga Zoo og gitt det vitenskapelige navnet Canis hallstromi (oppkalt etter daværende president i Taronga Zoo, Sir Edward Hallstrom).

 Referanser 

Kategori:Australiere
Kategori:Zoologer
Kategori:Personer fra Sydney
Kategori:Fødsler i 1893
Kategori:Dødsfall i 1974